apikalmeristem
Store norske leksikon,Biologi,Vitenskapsgrener i biologien,Botanikk,Planteanatomi,Cellens organeller og mikrostruktur,Vekst og vekstanlegg
Apikalmeristem er en type meristem, altså det vevet i planter som deler seg (vokser). Apikalmeristemet er delingsvevet som finnes i spissen av alle røtter, stengler og grener av disse organene, og gir opphav til lengdevekst (strekningsvekst, også kalt apikal vekst) hos de ulike organene.
Lengdeveksten av rot og stengel skjer umiddelbart bak meristemet, i grunnmeristemet, kalt prokambium og protoderm. Apikalmeristemet gir primære cellevev og primær vekst, mens laterale meristem (kambier) gir sekundære vev og tykkelsesvekst.Hos karsporeplantene kan man skille ut én toppcelle i spissen av vekstpunktet. Hos frøplantene finnes det flere like celler, såkalte initialceller. Struktur Apikalmeristemet er oftest mindre enn 1 mm langt og består av små, protoplasmafylte celler med tynn cellevegg. I roten er meristemet dekket og beskyttet av en rothette, i stengelen av de yngste bladanleggene. Les mer i Store norske leksikon vekst – botanikk interkalær vekst